આ ૧૪ ટચૂકડાં રાજ્યો ને કેન્દ્રશાસિત પ્રદેશોની મળીને કુલ ૧૯ લોકસભા બેઠકો છે. છેલ્લી ચૂંટણીમાં ભાજપે તેમાંથી સાત બેઠકો જીતેલી પણ આ વખતે ભાજપનો આંકડો ચોક્કસ વધવાનો કેમ કે ભાજપે આ પૈકી મોટા ભાગનાં રાજ્યોમાં તાકતવર પ્રાદેશિક પક્ષોને પોતાની સાથે લઈ લીધા છે. ત્રિપુરાની બંને બેઠકો ૨૦૧૪માં સીપીએમે જીતેલી પણ વિધાનસભાની ચૂંટણીમાં સીપીએમ સાફ થઈ ગઈ ને ભાજપે પોતાની સરકાર બનાવી છે. મેઘાલયની પીપલ્સ નેશનાલિસ્ટ પાર્ટી, નાગાલેન્ડની નાગા પીપલ્સ ફ્રન્ટ, પુડુચેરીની ઑલ ઇન્ડિયા એન.આર. કોંગ્રેસ જેવા પ્રાદેશિક પક્ષો હવે ભાજપ સાથે છે. તેના કારણે ભાજપને ફાયદો થવાનો જ. આમ કર્ણાટક કે ઉત્તર પ્રદેશમાં થોડું ઘણું નુકસાન થાય તો પણ એ આ નાનાં રાજ્યોમાં જ સરભર થઈ જાય એમ છે. લોકસભાની છેલ્લી ચૂંટણીમાં ભાજપે બહુમતી માટે જરી બેઠકો કરતાં દસ બેઠકો વધારે એટલે કે ૨૮૨ બેઠકો જીતી હતી. આ સમીકરણો જોતાં ભાજપ ૨૦૧૪ની ચૂંટણી કરતાં વધારે બેઠકો જીતી શકે તેમ છે. આ સમીકરણોની સાથે નક્કર વાસ્તવિકતા પર પણ નજર નાખવી જરી છે. ભાજપ ક્યાં મજબૂત છે અને ત્યાં તેની સામે કેવા પડકારો છે તે જાણવું જરી છે કેમ કે તેના આધારે જ ૨૦૧૪ની ચૂંટણીનાં પરિણામ નક્કી થશે. આ વાસ્તવિકતાની વાત હવે પછીના અંકમાં કરીશું.